**TÁJÉKOZTATÓ**

**HELYI LAKÁSFENNTARTÁSI TÁMOGATÁSRÓL**

**Jogosultsági feltételek:**

Helyi lakásfenntartási támogatás a lakhatással összefüggő költségek enyhítése céljából közüzemi (villanyáram, víz-, gázfogyasztás) díj megfizetéséhez, vagy szilárd tüzelőanyaggal fűtött lakásban élő személy részére nyújtható.

**A segélyezés feltétele, hogy** a háztartásában az egy főre jutó havi jövedelem a 71.250.-Ft-ot nem haladja meg. A háztartás az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége.

**Kérelem benyújtása:**

A helyi lakásfenntartási támogatás iránti **kérelem formanyomtatványon nyújtható be, melyhez csatolni kell:**

* a vagyonnyilatkozatot tartalmazó formanyomtatványt,
* a benyújtást megelőző hónap közüzemi számlájának másolatát,
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napnál nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

**A helyi lakásfenntartási támogatás összege:**

|  |  |
| --- | --- |
| Egy főre jutó jövedelem | Támogatás havi összege |
| 22.800.-Ft-ig | 5.000.-Ft |
| 31.350.-Ft-ig | 4.500.-Ft |
| 42.750.-Ft-ig | 4.000.-Ft |
| 51.300.-Ft-ig | 3.500.-Ft |
| 62.700.-Ft-ig | 3.000.-Ft |
| 71.250.-Ft-ig | 2.500.-Ft |

A helyi lakásfenntartási támogatás közüzemi díjhoz való hozzájárulásként egy évre kerül megállapításra, és közvetlenül a szolgáltató részére kerül utalásra, aki a megfelelő összeggel a fogyasztói számlát csökkenti. Amennyiben a támogatás szilárd tüzelőanyaggal fűtött lakás fűtésére irányul, az egy összegben vagy két részletben folyósítható.

**Aki a helyi lakásfenntartási támogatásra jogosult, az köteles gondoskodni:**

* az épület állagát károsító és rendeltetésszerű használatát lényegesen akadályozó, azonnali beavatkozást igénylő hibák és hiányosságok haladéktalan megszüntetéséről,
* az épülethez tartozó udvar, kert gondozásáról,
* az ingatlan előtti járdaszakasz, járda hiányában egy méter széles területsáv, vagy ha a járda mellett zöldsáv is van, az úttestig terjedő teljes terület tisztán tartásáról, és
* az ingatlan előtti járdaszakasz melletti nyílt árok és ennek műtárgyai tisztán tartásáról.

E feltételek teljesítése a támogatás időtartama alatt hatósági ellenőrzéssel ellenőrizhető.

**Illetékességi terület**: Ászár község közigazgatási területe

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.

**Ügyintézési határidő:** 8 nap, teljes eljárásban 60 nap

**Kapcsolódó jogszabályok:**

* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* A pénzeli és természetbeni ellátások helyi szabályairól szóló 7/2020. (X.30.) önkormányzati rendelet
* Az általános közigazgatási rendtartásról szóló 2016. évi CL. törvény